Sandsavatnet

Sandsavatnet er ein innsjø som ligg i Suldal kommune i Rogaland. Han er regulert i samband med Ulla-Førreanlegget. Anleggsvegen til Blåsjø går forbi vatnet på sør- og austsida, og det ligg ein dam ved sørsida. Ved vestsida av vatnet blei det tatt ut morene til bygginga av Oddatjørndammen.

I Ulla-Førre finst det i alt 39 bekkeinntak kring 600 meter over havet, som blir fanga opp via eit forgeina tunnelsystem. Sandsavatnet er det einaste større magasinet på dette nivået. Saurdal kraftverk kan pumpa vatnet frå Sandsavatnet og bekkeinntaka opp i Blåsjø, eit kjempemagasin kring 1000 moh som sikrar kraftproduksjon i tørrår.

Bilde

Kategori:Innsjøar i Rogaland
Kategori:Innsjøar i Suldal
Kategori:Ulla-Førre